शीर्षक: कोरोना व्हायरसवर मात करून घरी परतलेल्या पोलिसाचा चार तासांत मृत्यू #5मोठ्याबातम्या\nवरील काल्पनिक लेखाचे शीर्षक दिल्यास, लेखाची कल्पना करा.\n
महाराष्ट्र पोलीस (प्रातिनिधिक छायाचित्र)

1) कोरोनावर मात करून परतलेल्या पोलिसाचा तासाभरात मृत्यू

कोरोना व्हायरसची लागण झालेले पोलीस कॉन्स्टेबल दीपक हाटे हे बरे होऊन घरी परतले. आणि अवघ्या काही तासातच मृत्युमुखी पडले. इंडियन एक्स्प्रेसनं ही बातमी दिलीय.

पोलीस कॉन्स्टेबल दीपक हाटे यांना वांद्रे रेल्वेस्थानकाबाहेर तैनात करण्यात आले होते. लॉकडाऊनमुळे अडकलेले मजूर आपापल्या गावी जात असताना तिथे बंदोबस्तासाठी तैनात असलेल्या पोलिसांमध्ये हाटे सुद्धा होते. 

त्यानंतर 53 वर्षीय हाटे यांची चाचणी घेण्यात आली, त्यांचा अहवाल पॉझिटिव्ह आला. त्यांना तातडीनं वरळीच्या कोव्हिड केअर सेंटरमध्ये नेण्यात आलं. 

गुरुवारी रात्री ते बरे होऊन घरी परतले. मात्र काही वेळानं त्यांना पुन्हा अस्वस्थ वाटू लागलं आणि शुक्रवारी पहाटे त्यांची प्राणज्योत मालवली. 

2) जैन समाजाच्या साधू-साध्वींना प्रवासास परवानगी, मात्र अटी लागू

जैन समाजाच्या चातुर्मास पर्वास जुलै महिन्यात प्रारंभ होत आहे. या चातुर्मास काळात जैन समाजाचे साधू-साध्वी निश्चित केलेल्या चातुर्मास स्थळी पोहोचवण्यासाठी पायी प्रवास करीत असतात. लोकमतनं ही बातमी दिलीय.

कोरोनाच्या पार्श्वभूमीवर देशात लॉकडाऊन असल्यानं अनेक भागातून साधू साध्वी प्रवास करू शकत नाहीत. मात्र चातुर्मास सुरू होण्यापूर्वी त्यांना त्यांच्या निर्धारित स्थळी पोहोचणे आवश्यक आहे. त्यामुळे जैन समाजाच्या साधू-साध्वी आणि सेवक वर्गाला त्यांच्या चातुर्मास स्थळी पोहोचवण्यासाठी काही अटी लावून परवानगी देण्यात आली आहे.

प्रवासादरम्यान आणि मुक्कामाच्या ठिकाणी त्यांची कायदा आणि सुव्यवस्था राखली जाईल, याची जिल्हा आणि पोलीस प्रशासनानं दक्षता घ्यावी, असे आदेश देण्यात आलेत.

प्रातिनिधिक छायाचित्र

तर दुसरीकडे, केंद्र सरकारने देशभरात लॉकडाऊन-5ची घोषणा केली आहे. त्यानुसार आंतरराज्य किंवा राज्यांतर्गत प्रवासाला कसलीही परवानगी लागणार नाही, असा महत्त्वाचा निर्णय घेण्यात आला आहे. मात्र यासंबंधीचे निर्णय राज्य सरकारंही घेऊ शकतात. ही बातमी एबीपी माझानं दिलीय.

मालवाहतूक तसेच व्यक्तींना विनापरवाना आंतरराज्य किंवा राज्यांतर्गत प्रवास/वाहतूक करता येणार आहे. यासाठी कुठल्याही ई-परमिट किंवा ई-पासची गरज लागणार नाही. 

मात्र राज्य सरकारला स्थानिक परिस्थितीच्या आकलनानुसार आवश्यक वाटलं तर ते जिल्हांतर्गंत तसेच राज्याबाहेरच्या प्रवासावर निर्बंध घालू...